### | | | | --- | --- | | | | | --- | | **Byråd** 29. oktober 2019 Sagsnr. 710-2019-15585 Dok.nr. 710-2019-216460 Sagsbehandler DPHPJE | | 159.                Mål- og indholdsbeskrivelse for kommunale fritidstilbud 2019-22 - Åbent

###

|  |  |
| --- | --- |
| Tidl. politisk behandling | BS-U, 15.08.19, pkt. 52 |
| Forventet sagsgang | BS-U, ØK, BY |
| Lovgrundlag | Folkeskoleloven |

###

**SAGENS INDHOLD**

Byrådet skal i denne sag tage stilling til forslag til
”Mål- og indholdsbeskrivelse for kommunale fritidstilbud 2019-22” efter endt høring
i relevante bestyrelser.

Mål- og indholdsbeskrivelsen udgør den overordnede ramme for
det pædagogiske arbejde i Favrskov Kommunes fritidstilbud fra førskolegrupper
til og med 6. klasse. Den bygger på kommunens Børne- og Ungepolitik og er
udarbejdet i overensstemmelse med kravene i ”Bekendtgørelse om krav til
indholdet af mål- og indholdsbeskrivelser for folkeskolens
skolefritidsordninger”.

Mål- og indholdsbeskrivelsen angiver struktur, mål og rammer
for kommunale fritidstilbud for børn fra 0.-6. klasse. Desuden beskrives
samarbejde mellem fritidstilbud, skole og hjem samt sammenhæng mellem
dagtilbud, SFO og skole.

Byrådet besluttede 20. marts 2018, at mål- og
indholdsbeskrivelsen for de kommunale fritidstilbud fremover revideres i
sammenhæng med Børne- og Ungepolitikken. Børne- og Ungepolitikken er vedtaget
af Byrådet 25. juni 2019.

**VURDERING**

Børn og Skole vurderer, at mål- og indholdsbeskrivelsen for
kommunale fritidstilbud 2019-22 udgør en dækkende ramme for arbejdet med og
samarbejdet om børn i fritidstilbud. Beskrivelsen udgør en væsentlig del af
arbejdsgrundlaget for de enkelte fritidstilbud. Det er et ledelsesmæssigt
ansvar at udmønte beskrivelsen i praksis og følge op herpå.

Mål- og indholdsbeskrivelsen skal medvirke til at udmønte
Børne- og Ungepolitikken 2019-22, der blandt andet har inspirerende og alsidige
fritidstilbud som et af fire temaer. Det obligatoriske målafsnit i Mål- og
indholdsbeskrivelsen svarer derfor til indholdet i temaet ”Inspirerende og
alsidige fritidstilbud” i Børne- og Ungepolitikken.

Afsnittet om rammer indeholder blandt andet konkrete temaer
for de pædagogiske lege- og læringsmiljøer i fritidstilbuddene. Det er:

·
Kultur, æstetik og sprog

·
Natur, udeliv og science

·
Sunde børn i sunde rammer - krop, sundhed og bevægelse

·
Alsidig personlig og social udvikling – og dannelse til
fællesskab.

Temaerne skal ses i sammenhæng med dagtilbudsområdets
læreplanstemaer og kompetenceområderne i børnehaveklassen. Temaerne medvirker
dermed til at skabe en rød tråd i kommunens motiverende lege- og læringsmiljøer
med henblik på at styrke børnenes læring, trivsel og dannelse.

Forslag til ”Mål- og indholdsbeskrivelse for kommunale
fritidstilbud 2019-22” har været i høring ved relevante bestyrelser. Flere
LMU’er har også valgt at afgive høringssvar. 23 ud af 25 høringssvar er
positive. To bestyrelser har ingen bemærkninger.

Af høringssvarene fremgår blandt andet følgende:

·
Generelt: Fem høringssvar påpeger, at der er en fin sammenhæng
mellem Børne- og Ungepolitikken og Mål- og indholdsbeskrivelsen. To bestyrelser
fremhæver, at det er positivt, at der er et lokalt råderum.

·
Overgang mellem dagtilbud/SFO/skole: Fire høringssvar udtrykker
tilfredshed med fokus på overgange fra dagtilbud til SFO/skole. Tre høringssvar
bemærker, at der er en tydelig rød tråd i denne overgang, der gør det til et
godt samarbejdsgrundlag. To høringssvar fremhæver, at beskrivelsen af
overgangen er genkendelig fra praksis. Lilleåskolens skolebestyrelse foreslår,
at skolerne skal – fremfor kan - deltage i netværksmøder for børn med særlige
behov det sidste halve år, børnene er i dagtilbuddet. Børn og Skole vil
overveje forslaget i forlængelse af projekt Trivsel i hverdagslivet.

·
Overgang mellem SFO og fritidsklub i fritidscentre: To
høringssvar adresserer beskrivelsen af overgangen mellem SFO/skole og
fritidsklub i fritidscentre, der ikke er nær så grundigt beskrevet, som
overgangen fra dagtilbud til SFO/skole. Her tænkes blandt andet på overlevering
af børn med særlige behov. Børn og Skole foreslår, at afsnittet udvides, så der
står: ”Fritidsklubberne i fritidscentrene er i løbende dialog med forældre og
skoler, blandt andet med henblik på at *skabe fællesskaber og* sikre *sammenhænge
i* overgange og understøtte børnenes læring, trivsel og udvikling”.

·
Lege- og læringsmiljøer: Tre høringssvar udtrykker tilfredshed
med de konkrete lege- og læringsmiljøer.

·
Dannelse til fællesskab: To høringssvar nævner, at man glædes
over at dannelse til fællesskab er medtænkt. Østervangskolens skolebestyrelse
har forslag til yderligere tilføjelser af dannelsesbegrebet. Børn og Skole
vurderer, at forslag til Mål- og indholdsbeskrivelse for kommunale
fritidstilbud 2019-22 allerede har en fin sammenhæng med værdierne i Børne- og
Ungepolitikken: Dannelse til verden, bæredygtige fællesskaber, fælles ansvar og
samarbejde på tværs. Forslagene er derfor ikke medtaget.

·
Børn og unge i sårbare positioner: Østervangskolens
skolebestyrelse savner uddybning af mål om nye muligheder for børn og unge i
sårbare positioner, mens Skovvangskolens skolebestyrelse forudser, at der i de
kommende år vil blive behov for at gentænke organisering og ressourcer for
fritidstilbud til disse børn. Børn og Skole bemærker, at det er en lokal opgave
at imødekomme de behov, som en børnegruppe måtte have, inden for de rammer som Byrådet
har angivet.

·
Lokalt tilpasset klubtilbud: Ulstrup Skoles skolebestyrelse
udtrykker glæde over, at det har været muligt at skabe et lokalt tilpasset
kombineret fritidstilbud for 4.-6. klasse.

·
Jens Sørensen i dagtilbud og kompetenceområder i 0. klasse: To
dagtilbudsbestyrelser anbefaler ensretning af faglige udtryk, herunder
”science” og ”naturfaglige fænomener”. Børn og Skole vurderer, at det er
vigtigt at holde fast i de nationale begreber og definitioner. Der er tilføjet
en linje, som skal gøre det tydeligere, hvor disse udtryk stammer fra.

Se de indkomne høringssvar i vedlagte bilag.

**ØKONOMI**

Mål- og indholdsbeskrivelsen for kommunale fritidstilbud
2019-22 har ingen økonomiske konsekvenser. Den udmøntes inden for den
eksisterende økonomiske ramme.

**INDDRAGELSE**

Forslag til ”Mål- og indholdsbeskrivelse for kommunale
fritidstilbud 2019-22” har været i høring ved skolebestyrelser, ungdomsskolens
bestyrelse, forældrebestyrelser i dagtilbud samt SMU Skole og SMU Dagtilbud.

Børn og Skole har inddraget alle ledere fra indskoling/SFO
og ledelsesrepræsentanter fra dagtilbud og fritidsklubber i udarbejdelsen af
mål- og indholdsbeskrivelsen. I forlængelse af den endelige vedtagelse vil
ledere fra indskoling/SFO, områdeledere fra dagtilbud og fritidsklubledere
blive inddraget. Her vil udmøntningen blive drøftet, herunder fokus på særlige,
lokale udfordringer.

**INDSTILLING**

Direktøren for Børn og Skole indstiller til Byrådet:

1.    At
forslag til ”Mål- og indholdsbeskrivelse for kommunale fritidstilbud 2019-22”
godkendes.

**BESLUTNING**

***Børne- og Skoleudvalget, 3. oktober 2019:***

Fraværende:Hannah Thygesen

Indstilles godkendt.

***Økonomiudvalget, 21. oktober 2019:***

Fraværende:Gert Berg

Indstilles godkendt.

**Bilag**

|  |  |
| --- | --- |
| Mål- og indholdsbeskrivelse for kommunale fritidstilbud 2019 -22 | 710-2019-188358 |
| Høringssvar inkl. bemærkninger | 710-2019-184832 |